cyanic-selkie/wikianc huggingface dataset:
2NE1
2NE1 (Korea: 투애니원 tu-aeniwon) merupakan sebuah kumpulan muzik yang berasal dari negara Korea Selatan. Kumpulan muzik ini dibentuk oleh syarikat rakaman YG Entertainment pada tahun 2009 dan ia terdiri daripada empat orang ahli iaitu CL, Dara, Bom dan Minzy. 2NE1 ialah singkatan bagi "Evolusi Baru Abad ke-21" dan ia disebut sebagai "twenty-one" atau "to anyone".
JAS 39 Gripen
Saab JAS 39 "Gripen" (Griffin atau "Gryphon") merupakan pesawat pejuang generasi 4.5 yang dihasilkan oleh syarikat aeroangkasa Sweden, Saab. Gripen International bertindak sebagai kontraktor yang bertanggung jawab bagi pemasaran, menjual dan menyokong pesawat pejuang Gripen di seluruh dunia.
2NE1
Kumpulan muzik ini muncul pertama kali dalam lagu Lollipop yang merupakan satu promosi komersil bersama dengan Big Bang untuk LG Electronics. Single penampilan sulung mereka iaitu "Fire" mula dilancarkan pada 6 Mei 2009. Sejak itu, 2NE1 ini telah melancarkan dua buah album mini iaitu 2NE1 dan 2NE1 2nd Mini Album serta sebuah album studio iaitu To Anyone. Single "I Don't Care" (Apa Aku Kisah) daripada album mini pertama berjaya memperoleh anugerah "Lagu Tahun Ini" dalam Anugerah Muzik Asia Mnet tahun 2009. Single 2NE1 berjudul "Naega Jeil Jal Naga" (Akulah yang Terbaik) yang dilancarkan pada 24 Jun 2011 juga berjaya merangkul anugerah yang sama pada tahun 2011.
JAS 39 Gripen
Pesawat ini berkhidmat dengan Tentera Udara Sweden, Tentera Udara Czech dan Tentera Udara Hungary dan telah ditempah oleh Tentera Udara Afrika Selatan dan Tentera Udara Diraja Thailand. Sejumlah 236 buah Gripen telah dipesan setakat 2008.
2NE1
2NE1 turut membuat penampilan pertama mereka di Jepun pada September 2011 dengan album mini NOLZA. Sejak itu, mereka telah mengeluarkan satu album studio, Collection dan dua single fizikal di Jepun. Menurut akhbar The New York Times, persembahan 2NE1 di Prudential Center, New Jersey adalah "salah satu konsert yang terbaik untuk 2012". Pada Oktober 2012, Zack Greenburg dari majalah Forbes berkata bahawa 2NE1 berjaya 27 juta muat turun digital.
JAS 39 Gripen
Pembangunan
Pesawat Gripen adalah direka untuk keupayaan, fleksibel, kecekapan dan kebolehan untuk menyelamatan diri semasa dalam pertempuran udara. Perkataan JAS bermaksud Jakt (Udara-ke-Udara), Attack (Udara-ke-Permukaan), dan Spaning (Peninjauan), membuktikan pesawat Gripen adalah pesawat pejuang pelbagai fungsi (MRCA) atau pesawat swing-role yang dapat menyempurnakan setiap jenis tugasan. Istilah swing-role digunakan pada pesawat kelas ringan adalah bagi menggambarkan keupayaan JAS 39 gripen untuk menyempurnakan pelbagai misi tanpa mengubah peralatan perisian atau perkakasan. Gripen mendapat namanya daripada pertandingan awam pada 1982. Griffin adalah lambang asal pada logo Saab dan bersesuaian dengan ciri-ciri pelbagai fungsi pada pesawat. Tambahan lagi, Griffin adalah binatang pada jata wilayah Östergötland, di mana terletaknya ibu pejabat Saab AB di Linköping.
2NE1
Pada 25 November 2016, 2NE1 secara rasminya dibubarkan setelah bersama selama 7 tahun. Mereka telah mengeluarkan lagu terakhir mereka sebagai satu kumpulan yang berjudul "GOODBYE" pada 21 Januari 2017.
JAS 39 Gripen
Pembangunan
Sweden memilih untuk membangunkan pesawat Gripen daripada membeli variasi pesawat seperti F-16, F/A-18A/B, atau versi "F-5S" daripada Northrop F-20 Tigershark.
Perjanjian usahasama
Pada 1995, Saab Military Aircraft dan British Aerospace (sekarang BAE Systems) memeterai kerjasama strategik dengan penubuhan syarikat usahasama Saab-BAe Gripen AB, bermatlamat untuk membangunkan pemasaran export Gripen di peringkat antarabangsa. Perjanjian ini akan menggunakan kelebihan pengalaman pemasaran BAE di peringkat global. Syarikat BAE merekabentuk dan memperbaiki sayap, yang akan dikeluarkan oleh BAE. BAE menghasilkan kira-kira 45% daripada kerangka pesawat udara untuk tujuan eksport. BAE juga melihat Gripen sebagai produk saling melengkapi kepada pesawat masa kininya, seperti pesawat serangan ringan/latihan Hawk, Panavia Tornado dan pesawat pejuang Eurofighter Typhoon. Kerjasama ini dikembangkan lagi pada 2001 dengan penubuhan syarikat Gripen International, juga untuk tujuan yang sama. Pada Disember 2004, Saab dan BAE bersetuju bermula Januari 2005, Saab akan bertangungjawab penuh untuk memasarkan pesawat Gripen berikutan peningkatan pengalaman Saab dalam pemasaran export.
Pada 26 April 2007, Norway menandatangani perjanjian program pembangunan kerjasama berkenaan kerja pembangunan lanjutan pada versi pesawat akan datang. Nilai perjanjian, yang mana membenarkan penglibatan syarikat Norway, adalah kira-kira NOK 150 juta selama 2 tahun.
Pembangunan masa depan
Untuk jangka panjang, Saab dilaporkan sedang mencari enjin baru − seperti General Electric F414 atau versi tujahan vektor sepertimana yang dimiliki oleh enjin pesawat Eurofighter Typhoon iaitu EJ200 − dan tangki bahan api luaran atau membesarkan fiuslaj untuk menambah jarak operasi.
Perancangan untuk penambahan selanjutnya adalah untuk kokpit dan antara muka manusia-mesin. ia termasuk sistem amaran perlanggaran permukaan, maklumat bunyi 3 dimensi, dan Input Suara Terus untuk kawalan pelbagai fungsi termasuk pandu arah, radio dan radar, termasuk bahan api dan keadaan status senjata. Keupayaan Input Suara Terus telah wujud dalam sistem pengurusan bunyi sedia ada. Untuk perancangan jangka panjang, Saab dilaporkan mempertimbangkan paparan pandang atas yang lebih luas, binokular paparan lengkapan helmet (HMD) dan sistem sokongan misi termaju.
Pesawat Penunjuk 2 tempat duduk "Teknologi Terkini" telah dibina dan dirancang untuk pengeluaran pada 23 April 2008.
Reka bentuk
thumb|right|Pandangan dekat pesawat JAS 39 Gripen semasa di Farnborough pada tahun 2006.
Dalam merekabentuk pesawat, beberapa susun atur pesawat telah dikaji. Saab akhirnya memilih reka bentuk sirip kecil yang tidak stabil. Konfigurasi sirip kecil memberi kadar olengan yang tinggi dan daya seretan yang rendah, membolehkan pesawat untuk terbang lebih laju, mempunyai jarak yang lebih jauh dan membawa muatan yang lebih besar.
Kombinasi sayap delta dan sirip kecil memberi kelebihan dan keupayaan yang lebih baik kepada pesawat Gripen semasa berlepas dan mendarat serta ciri-ciri penerbangannya. Sistem avionik yang bersepadu sepenuhnya membuatkan ia sebuah pesawat yang boleh diprogram. Pesawat ini juga mempunyai sistem peperangan elektronik terbina dalam, menjadikan pesawat ini berupaya untuk membawa lebih kelengkapan persenjataan tanpa kehilangan keupayaan untuk mempertahankan diri.
Pesawat Gripen adalah lebih fleksibel jika dibandingkan dengan pesawat kombat generasi awal yang digunakan oleh Sweden. Kos operasi Gripen adalah 2/3 daripada kos operasi bagi pesawat JA 37 Viggen. thumb|left|Aksi JAS 39 Gripen di [[Pameran Udara Farnborough 2006.]]
Spesifikasi Gripen memerlukannya beroperasi dengan menggunakan landasan sepanjang 800 m. Di awal program, semua penerbangan dari kemudahan Saab di Linköping adalah menggunakan landasan seluas 9 m × 800 m. Jarak berhenti dipendekkan dengan menambahkan brek udara yang agak besar, yang mana menggunakan "permukaan" untuk mengawal dan menekan pesawat ke bawah, ini membolehkan brek tayar memberi lebih kuasa, sirip kecil akan dicondongkan ke depan, membuat ia menjadi brek udara yang besar dan memberi bantuan tambahan untuk menekan pesawat ke bawah.
Salah satu ciri yang paling menarik adalah keupayaan pesawat Gripen untuk mendarat di atas jalan raya, yang mana ini merupakan sebahagian daripada strategi pertahanan Sweden. Semasa di darat, pesawat ini akan diisi bahan api dan dilengkapi senjata dalam masa 10 minit oleh 3 orang krew bergerak yang beroperasi dengan menggunakan trak. Setelah itu, pesawat ini akan berlepas dan menyambung tugasan.
Radar
Pesawat Gripen menggunakan radar moden jenis denyutan-doppler PS-05/A, dibangunkan oleh Ericsson dan GEC-Marconi, berdasarkan radar termaju Blue Vixen untuk pesawat Sea Harrier (juga memberi inspirasi kepada radar CAPTOR untuk pesawat Eurofighter).
Radar ini berupaya untuk mengesan, mencari, mengenal pasti dan menjejak beberapa sasaran secara automatik dalam lingkungan atas dan bawah sama ada di permukaan, laut atau udara, dalam semua keadaan cuaca.
Kokpit
Kokpit mempunyai 3 paparan berwarna di bawah dan peralatan kecemasan digital yang unik. Susun atur kokpit menyediakan antaramuka manusia-mesin yang mana meringankan beban juruterbang secara drastik dan meningkatkan kesedaran situasi, ia juga berpotensi besar untuk diperkembangkan lagi pada masa depan.
Kokpit pesawat ini menyediakan kawasan paparan 30% lebih luas berbanding kebanyakkan pesawat-pesawat lain. Paparan pelbagai fungsi menggunakan kira-kira 75% daripada ruang yang ada.
Ruang kokpit dikuasai oleh 3 paparan iaitu paparan kristal cecair aktif-matriks (15.7 x 21 cm), paparan pelbagai fungsi dan paparan pandang atas (HUD) skrin lebar (20 x 28 darjah). Paparan ini dilengkapi dengan penderia cahaya berkomputer untuk mengawal keterangan dan kontras.
Juruterbang menerbangkan pesawat dengan menggunakan center stick dan pendikit di sebelah kiri.
Sejarah operasi
Pesawat Gripen kini berada dalam perkhidmatan operasi dengan Tentera Udara Sweden, yang mana telah memesan sejumlah 204 buah pesawat (termasuk 28 buah pesawat 2 tempat duduk). Tentera Udara Czech dan Tentera Udara Hungary juga menggunakan pesawat Gripen, setiap satunya telah menyewa sebanyak 14 buah pesawat dari Tentera Udara Sweden, dengan tempoh penyewaan selama 10 tahun dengan pilihan pembelian. Dalam kedua-dua kes ini, pesawat adalah dari versi 2 tempat duduk. Tentera Udara Czech dan Tentera Udara Hungary adalah pengendali pertama pesawat Gripen dari negara pakatan NATO.
Pesawat Gripen juga telah dipesan oleh Tentera Udara Afrika Selatan (sebanyak 26 buah pesawat, termasuk 9 buah versi 2 tempat duduk) dan Tentera Udara Diraja Thailand (6 buah pesawat, 4 daripadanya versi 2 tempat duduk).
Sekolah Juruterbang Ujian Empayar (ETPS) yang berpangkalan di Britain juga mengoperasi pesawat Gripen sebagai platfom jet termaju untuk juruterbang ujian dari seluruh dunia.
Pengendali terkini dan berpotensi
Tentera Udara Croatia telah mengumumkan rancangan untuk mengantikan pesawat MiG-21, berkemungkinan dengan pesawat JAS 39 Gripen atau F-16 Fighting Falcon. Keputusan akan diketahui sebelum akhir tahun 2008. Dijangka sehingga 24 buah pesawat akan dipesan.
Tentera Udara Romania telah mengumumkan mereka akan mengantikan pesawat MiG-21 LanceR bermula pada tahun 2008, kemungkinan dengan JAS 39 Gripen atau Eurofighter Typhoon.
India telah menunjukkan minat untuk menilai pesawat Gripen untuk tender 126 buah pesawat pejuang pelbagai fungsi (MRCA) (lihat persaingan MRCA India).
Negara-negara lain yang menunjukkan minat terhadap pesawat Gripen ialah Denmark, Norway, Bulgaria, Slovakia, Chile dan Brazil.
Denmark telah memeterai Memorandum Persefahaman di antara Kementerian Pertahanan Sweden dan Denmark untuk menilai pesawat, bergantung kepada rancangan masa depan Denmark untuk mengantikan 48 buah pesawat F-16nya. Denmark juga telah memohon agar variasi baru pesawat Gripen dibangunkan. Ia termasuk pakej sistem avionik terbaru, enjin yang lebih besar dan berkuasa, muatan yang lebih besar dan yang paling penting jarak operasi yang lebih jauh.
Pada 17 Januari 2007, Pentadbiran Bahan Pertahanan Switzerland menjemput Gripen International untuk menghantar bidaan awal untuk membekalkan pesawat Gripen bagi mengantikan pesawat usang F-5. Pada 18 Januari 2007, Kementerian Pertahanan Norway telah menghantar Pemintaan Untuk Maklumat Ikatan (RBI) kepada Pentadbiran Bahan Pertahanan Sweden.
Malaysia juga menunjuk minat kepada pesawat Gripen untuk program MRCA untuk menggantikan pesawat MIG-29 yang telah bersara.
Variasi
thumb|right|JAS 39 Gripen bergerak perlahan selepas pertunjukkan di Farnborough 2006.
Pengguna
thumb|350px|Pengguna Gripen dalam warna merah, pesawat telah dipesan dalam warna hijau dan pembeli berpotensi dalam warna biru.
thumb|right|JAS 39 Gripen dari [[Empire Test Pilots' School, Farnborough 2006.]] thumb|right|JAS 39 Gripen sedang mendarat semasa hari terbuka Tentera Udara Hungary, 2007.
Kemalangan
Kejadian ini agak luar biasa bagi sebuah pesawat pejuang baru dan berprestasi tinggi (sebagai perbandingan, semasa siri ujian 7 buah pesawat Saab 37 Viggen telah terhempas). Orang ramai melihat 2 kejadian kemalangan pertama, memberi imej bahawa pesawat Gripen adalah tidak selamat. Sehingga kini, pesawat Gripen yang terlibat dalam kemalangan tidak menyebabkan sebarang kematian, kecuali hanya mendatangkan kecederaan ringan.
Lihat juga
Pesawat setanding
Rexona
Rexona (digelar Sure di Inggeris dan Ireland, Degree di Amerika Syarikat, Rexena di Jepun dan Korea, dan Shield di Afrika Selatan) ialah sebuah jenama pewangi yang dikeluarkan oleh Unilever dan dilancarkan pada tahun 1908. Istilah "Rexona" selalu digunakan untuk merujuk kepada jenama pewangi.
Iklan
thumb|[[Nasha Aziz, duta Rexona Malaysia 1989]]
Iklan televisyen Rexona Malaysia memaparkan Nasha Aziz sebagai duta Rexona Malaysia pada tahun 1989.
Friedrich Anton Wilhelm Miquel
Friedrich Anton Wilhelm Miquel (24 Oktober 1811 di Neuenhaus – 23 Januari 1871 di Utrecht) ialah seorang ahli botani Belanda yang mengkhususkan diri terhadap kajian berkenaan flora di Hindia Timur Belanda.
Ernei
Ernei merupakan sebuah komun yang terletak di wilayah Mureș, Romania.
Financial Times
Financial Times (FT) ialah sebuah suratkhabar perniagaan antarabangsa berpusat di London, United Kingdom. Ia adalah suratkhabar harian yang diterbitkan di Borough of Southwark, London. Syarikat penerbitan Pearson merupakan memegang saham FT terbesar. FT juga memiliki 50% saham di dalam The Economist, sebuah majalah kewangan antarabanga yang juga berpangkalan di London.
Diasaskan pada tahun 1888 oleh James Sheridan dan Horatio Bottomley sebagai London Financial Guide. Ia telah bersaing dengan empat suratkhabar yang berorientasikan kewangan. Pada tahun 1945, ia telah bergabung dengan pesaing tempatan Financial News yang diasaskan pada tahun 1884. Hasil pergabungan itu, akhbar itu diberi nama Financial Times. FT mengkhusus di dalam berita perniagaan dan kewangan. Dicetak sebagai satu broadsheet pada kertas light salmon paper, FT adalah satu-satunya akhbar di UK membekalkan laporan penuh harian pada London Stock Exchange dan pasaran-pasaran dunia.
FT dibaca oleh 2.2 juta orang di seluruh dunia mengikut kajian PriceWaterhouseCooper pada November 2011. Laman sesawang FT.com mempunyai 4.5 juta pengguna berdaftar serta 285,000 langganan digital dan 600,000 pengguna berbayar. FT Chinese mempunyai 1.7 juta pengguna berdaftar. Edisi dunia akhbar Financial Times mempunyai edaran harian mencecah 293,000 (yang mana 88,000 diedarkan di UK) dari 1-28 Oktober 2012.
Pesaing utamanya adalah The Wall Street Journal yang berpengkalan di New York City, Amerika Syarikat.
Indeks
Financial Times mengumpul dan menerbit beberapa indeks pasaran kewangan. Indeks yang paling lama diterbitkan adalah Financial News Index yang dimulakan pada 1 Julai 1935 oleh Financial News. FT juga menerbitkan indeks yang sama yang telah digantikan oleh Financial News Index yang kemudianya dinamakan semula sebagai FT Index pada Januari 1947. Indeks tersebut bermula sebagai indeks saham perusahaan industri yang mana syarikat-syarikat yang mempunyai perniagaan besar di luar negara seperti Anglo-Iranian Oil Company (kemudian dinamakan British Petroleum), Lever Brothers (kemudiannya Unilever) dan Shell, tidak dimasukkan. Sektor minyak dan gas serta kewangan hanya dimasukkan beberapa dekad kemudian.
FTSE All-Share Index yang dimulakan pada 1962 mengandungi 594 syarikat UK yang terbesar mengikut pasaran modal. FTSE merupakan satu usahasama antara FT dan London Stock Exchange. Pada 13 Februari 1984, FTSE 100 diperkenalkan and ia mengandungi 80% daripada nilai London Stock Exchange. Pada 1995, FTSE Group didirikan sebagai syarikat persendirian yang baru. Pejabat-pejabat baru telah dibuka di New York pada 1999, Paris 2000 dan Hong Kong, Frankfurt dan San Francisco pada 2001. Pejabat di Madrid dibuka pada 2002 dan di Tokyo pada 2003.
Fast Layne
Fast Layne ialah sebuah siri mini komedi televisyen Amerika Syarikat yang dicipta oleh Travis Braun yang ditayangkan pertama kali di Disney Channel pada 15 Februari 2019. Siri ini membintangkan Sophie Pollono, Sofia Rosinsky, Brandon Rossel, dan Winslow Fegley.
Enjin sejukan udara
Pengenalan
Kebanyakan enjin pembakaran dalaman disejukkan oleh satu sistem litar tertutup yang mengangkut bendalir penyejuk melalui alur-alur di dalam blok enjin dan kepala silinder, di mana bendalir penyejuk menyerap haba, ke penukar haba atau radiator di mana bendalir penyejuk melepaskan semula haba ke udara. Oleh itu, walaupun haba disejukkan secara muktamad oleh udara, ia dianggap sebagai sejukan air kerana menggunakan litar penyejuk air. Sebaliknya, haba yang dijana oleh enjin sejukan udara dilepaskan terus ke udara. Lazimnya, ia dicapai melalui penggunaan sirip-sirip logam yang meliputi bahagian luaran silinder yang seterusnya menambahkan luas permukaan untuk udara bertindak.
Dalam semua enjin pembakaran, sebahagian besar haba yang dijana (sekitar 44%) terlepas melalui ekzos, bukannya melalui sama ada sistem sejukan cecair ataupun sirip-sirip logam pada enjin sejukan udara (12%). Lebih kurang 8% tenaga haba diserap oleh minyak pelincir, yang mempunyai fungsi utama untuk pelinciran, tetapi boleh memainkan peranan dalam penyingkiran haba melalui penyejuk minyak.
Kenderaan jalan raya
Kebanyakan motosikal menggunakan sistem sejukan udara untuk mengurangkan berat dan kerumitan. Hanya beberapa kereta sahaja yang menggunakan enjin sejukan udara (seperti Tatra 815), tetapi dalam sejarah ia pernah menjadi lazim bagi kebanyakan kenderaan yang dijual dalam jumlah yang besar. Contoh kenderaan sejukan udara masa lampau, mengikut urutan tarikh, termasuklah:
Penerbangan
Kebanyakan enjin omboh penerbangan adalah jenis sejukan udara, termasuklah kebanyakan enjin yang sekarang (2005) dikeluarkan oleh Lycoming dan Continental dan digunakan oleh pengeluar kapal terbang ringan utama seperti Cirrus, Cessna dab. Pengecualian utama termasuklah Allison V-1710 dan Rolls-Royce series yang (paling dikenali, Merlin V-1650) menggunakan enjin sejukan air V12 yang menggerakkan P-51 Mustang, Avro Lancaster, Hawker Hurricane dan Spitfire.
Enjin diesel
Sesetengah enjin diesel kecil, seperti yang dibuat oleh Deutz AG dan Lister Petter adalah jenis sejukan udara. Berkemungkinan satu-satunya lori Euro 5 sejukan udara besar (enjin V8 320 kW dan kilasan 2100 Nm) dihasilkan oleh Tatra.
Lapangan Terbang Hanau AAF
Lapangan Terbang Hanau AAF terletak pada kedudukan latitude N50* 10.1500', longtitude E08* 57.7000' pada ketinggian 112.17 meter dari aras laut.
Fântânele, Mureș
Fântânele merupakan sebuah komun yang terletak di wilayah Mureș, Romania.
Trébédan
Trébédan ialah komun di jabatan Côtes-d'Armor di Bretagne barat-laut Perancis.
Pers-Jussy
Pers-Jussy ialah komun di jabatan Haute-Savoie di wilayah Rhône-Alpes di Perancis.
Kampung Pasir Sebuyau
Kampung Pasir Sebuyau atau ringkasnya Pasir Sebuyau ialah sebuah kampung yang terletak dalam Bahagian Samarahan, di Simunjan, Sarawak, Malaysia. Terletak kira-kira 1,043 km timur, dari Kuala Lumpur, ibu negara Malaysia.
Sungai Agai
Sungai Agai ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Sungai Jebungan. Ia terletak kira-kira 1,200 km ke arah timur dari ibu negara Malaysia, Kuala Lumpur.
Sejarah
Nama sungai ini telah dipaparkan dalam peta terbitan Directorate of Overseas Surveys Great Britain dan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, Sarawak & Sabah 1:50,000 siri T735 yang diterbitkan pada tahun 1960-an. Toponim bentuk muka bumi ini iaitu Sungai Agai telah dimasukkan ke dalam pangkatan data geografi GeoNames pada 10 Februari 1994, dengan pengenal pasti dalam GeoNames iaitu 1783445. Nama lain bagi Sungai Agai yang dicatatkan ialah Sungei Agai dan Sungai Agal.
Ciri-ciri fizikal
Sungai Agai berpunca di sekitar kawasan perhutanan primer yang bertanah pamah di dalam Daerah Mukah, Sarawak. Punca bagi Sungai Agai terletak lebih kurang 2.5 kilometer ke bahagian barat dari ladang kelapa sawit milik Lembaga Penyatuan dan Pemulihan Tanah Persekutuan (FELCRA). Aliran air Sungai Agai kebanyakanya bakal mengalir ke arah selatan untuk menuju ke penamatnya. Setibanya di penamat Sungai Agai, sungai ini akan bercamtum dengan Sungai Jebungan yang juga merupakan anak sungai Batang Mukah. Muara bagi Sungai Agai terletak di dalam kawasan perkampungan Kampung Jebungan, iaitu sebuah kampung dalam Daerah Mukah.
Sungai Agai mengalir sepanjang kira-kira 1.6 km daripada hulu sungai sehingga hilir sungainya. Punca bagi Sungai Agai terletak di ketinggian di antara 4 and 6 m dari atas paras laut manakala muara sungai bagi Sungai Agai pula terletak di ketinggian di antara 0 and 2 m dari atas paras laut.
Ciri-ciri lembangan
Sungai Agai merupakan sebahagian daripada sistem lembangan Batang Mukah yang terletak di dalam Bahagian Mukah. Sungai Agai juga merupakan anak sungai kepada Sungai Jebungan yang mengalir terus ke Batang Mukah. Kedudukan sungai ini terletak di antara Sungai Buan dan Sungai Galeh.
Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Agai. Kawasan lembah Sungai Agai dilitupi dengan kawasan perhutanan, petempatan manusia, dan pertanian. Petempatan yang berdekatan dengan Sungai Agai ialah Kampung Jebungan, Kampung Tegak, dan Ladang Kelapa Sawit FELCRA.
Mengkubang
Mengkubang merupakan sebuah desa yang terletak dalam (daerah) kecamatan Manggar, Kabupaten Belitung Timur, Provinsi Bangka Belitung, Indonesia.
Poskod
Poskod yang digunakan di Mengkubang adalah 33514. Terdapat 14 buah desa di dalam daerah kecamatan Manggar.
Trélivan
Trélivan ialah komun di jabatan Côtes-d'Armor di Bretagne barat-laut Perancis.
Fărăgău
Fărăgău merupakan sebuah komun yang terletak di wilayah Mureș, Romania.
Resin poliester
Resin poliester merupakan resin tak tepu yang terbentuk daripada tindak balas asid-asid organik dwibes dan alkohol polihidrik. Resin poliester digunakan dalam sebatian acuan kepingan, sebatian acuan pukal dan toner pencetak laser. Panel dinding yang dipasang daripada resin poliester yang diperkuat dengan kaca gentian, iaitu plastik diperkuat kaca gentian, biasanya digunakan di restoran, bilik dapur, bilik air dan lain-lain tempat yang memerlukan dinding boleh cuci yang tidak memerlukan penyelenggaraan rapi.
Poliester tak tepu ialah polimer pemeluwapan yang terbentuk oleh tindak balas poliol (juga dikenali sebagai alkohol polihidrik), sebatian organik dengan berbilang kelompok berfungsi alkohol atau hidroksi, dengan asid dwibes yang tepu atau tak tepu. Poliol-poliol yang lazim digunakan adalah glikol seperti etilena glikol; asid yang digunakan pula ialah asid ftalik dan asid maleik. Air sebagai hasil sampingan tindak balas pengesteran sentiasa disingkirkan untuk melengkapkan tindak balas. Penggunaan poliester tak tepu dan bahan tambahan seperti seperti stirena mengurangkan kelikatan resin itu. Resin yang asalnya cecair itu ditukarkan menjadi pepejal oleh rantaian-rantaian rangkaian silang. Ini dilakukan dengan menghasilkan radikal bebas dalam satu ikatan tak tepu yang merambat dalam tindak balas rantaian ke ikatan-ikatan tak tepu yang lain di molekul-molekul yang bersebelahan, sekaligus menghubungkan sesama molekul itu. Radikal bebas yang asal dicetuskan dengan penambahan sebatian yang mudah mengurai kepada radikal bebas. Bahan-bahan yang digunakan pada amnya ialah peroksida organik seperti benzoil peroksida atau metil etil ketona peroksida.
Resin poliester adalah termoset dan mengawet secara eksotermik seperti resin-resin yang lain. Oleh itu, penggunaan mangkin yang berlebihan boleh menyebabkan kehangusan ataupun penyalaan sewaktu proses pengawetan, ataupun menyebabkan hasil itu merekah atau membentuk bahan yang seakan getah.
Lapangan Terbang Harle
Lapangan Terbang Harle adalah sebuah lapangan terbang yang terletak di bandar Harle, Jerman.
Lapangan Terbang Harle terletak pada kedudukan latitude N53* 42.4167', longtitude E07* 49.2833' pada ketinggian 2.13 meter dari aras laut.
Lapangan Terbang Hannover
Lapangan Terbang Hannover adalah sebuah lapangan terbang yang terletak di bandar Hannover, Jerman.
Lapangan Terbang Hannover terletak pada kedudukan latitude N52* 27.6128', longtitude E09* 41.0113' pada ketinggian 55.78 meter dari aras laut.
Le Petit-Bornand-les-Glières
Le Petit-Bornand-les-Glières ialah komun di jabatan Haute-Savoie di wilayah Rhône-Alpes di Perancis.
Kampung Telok, Pasir Panjang
Kampung Telok merupakan sebuah kampung yang terletak di Pasir Panjang, dalam negeri Negeri Sembilan, iaitu sebuah negeri di Malaysia.
Poskod
Poskod yang digunakan di Kampung Telok, Pasir Panjang, Negeri Sembilan adalah 71250.
Závada, Daerah Veľký Krtíš
Závada merupakan sebuah kampung dan kawasan perbandaran yang terletak di daerah Veľký Krtíš, wilayah Banská Bystrica, Slovakia.
Maattrraan
Maattrraan merupakan filem cereka sains bahasa Tamil 2012 arahan K.V. Anand. Filem ini dibintangi oleh Surya ,sebagai Kembar siam dan Kajal Aggarwal. Manakala, Sachin Khedekar dan Tara memainkan watak sampingan. Maattrraan ditayangkan serentak di seluruh dunia pada 12 Oktober 2012.
Runut bunyi
Runut Bunyi bagi filem ini digubbah oleh Harris Jayaraj dan mengandungi 5 buah lagu. Hak audio filem ini telah dibeli oleh Sony Music India untuk INR 2,25 crores.Album ini telah dilancarkan secara besar-besaran pada 9 Ogos, 2012 di Singapore Expo,Singapura. Majlis tersebut telah dihadiri oleh beberapa personaliti industri filem bersama-sama dengan krew teknikal dan pelakon filem. Satu persembahan secara langsung telah diberikan oleh Harris Jayaraj dan penyanyi Karthik, MK Balaji, Vijay Prakash Krish dan Charulatha Mani. Hak satelit acara itu telah dirangkul oleh Jaya TV untuk harga yang tidak didedahkan. Lagu dari filem ini mendapat sambutan yang positif dari pengkritik.
Laluan Persekutuan Malaysia 54
Laluan Persekutuan Malaysia, juga dikenali sebagai Jalan Sungai Buloh atau Jalan Kuala Selangor merupakan sebuah laluan persekutuan di Malaysia. Ia bermula dari bulatan Kepong di Jalan Kuching sehingga ke pekan Assam Jawa di Kuala Selangor. Laluan ini bertindih dengan Jalan Lingkaran Tengah 2 Kuala Lumpur di sekitar Kepong dan Bandar Manjalara. Laluan ini merentasi kawasan Sri Damansara, Bandar Baru Sungai Buloh, Kota Puteri, Paya Jaras dan Ijok serta Penjara Sungai Buloh. Ia turut dihubungkan dengan Lebuhraya Utara-Selatan, Lebuhraya Damansara-Puchong dan Lebuhraya Guthrie.
Maattrraan
Pemilhan Watak
Semasa peringkat pasca-pembikinan filem KO, KV Anand mengumumkan bahawa beliau akan mengarahkansebuah filem yang dibintangi oleh Surya lagi selepas kejayaan Ayan,  dan menyatakan ia  akan bermula selepas Surya  selesai membintangi filem fiksyen Sains 7aum Arivu, yang diarah oleh  A. R. Murugadoss.Beberapa pelakon wanita  telah dipertimbangkan untuk memainkan watak wanita utama, termasuk Taapsee Pannu, Samantha Ruth Prabhu, Sonakshi Sinha dan Anushka Sharma , tetapi akhirnya Kajal Aggarwal  meraih watak tersebut. Pelakon Tara telah ditandatangani untuk memainkan watak ibu Surya .Prakash Raj digugurkan daripada filem dan beliau telah digantikan oleh Sachin Khedekar.
Pembikinan
Ia telah dilancarkan secara rasmi pada 22 Julai 2011 di Chennai. Jadual pertama telah diadakan berhampiran sempadan Pakistan. Pada November 2011, krew bertolak ke Latvia untuk merakam sebuah lagu.Sebahagian besar filem itu telah ditembak di rantau Balkan di negara-negara seperti Croatia, Serbia, Albania, Macedonia dan terutamanya sebahagian besar di Rusia.Sebahagian lagi filem telah difilemkan di studio yang terletak di Bandar Perfileman Ramoji yang terletak  di Hyderabad. Pada bulan Februari 2012, krew telah bertolak ke Amerika Syarikat untuk melakukan pengimbasan khas muka diketuai oleh Penyelia VFX V. Srinivas Moha. Maattrraan merupakan filem india pertama yang mengunakan Motion capture.
Laluan Persekutuan Malaysia 54
Laluan ini sering mengalami kesesakan terutamanya di bahagian Kepong ke Ijok. Untuk mengurangkan kesesakan laluan ini, satu lebuh raya baru iaitu Lebuhraya Kuala Lumpur-Kuala Selangor telah dibuka bagi mengurangkan kesesakan di Laluan Persekutuan.
Maattrraan
Tayangan
Maattrraan adalah keluaran Surya yang terbesar sehingga kini. The hak pengedaran versi Tamil yang telah dijual kepada Eros International.Hak Penyayangan luar negara filem ini telah dijual bagi jumlah yang mencecah AS $2,27 juta kepada Gemini filem Circuit.Salah satu daripada tayangan terbesar antarabangsa adalah di Perancis dan Russia. Di Amerika Utara, filem ini akan ditayangkan di 66 skrin mengalahkan rekod Enthiran.Filem ini dikeluarkan pada 12 Oktober 2012 di sekitar 3000 skrin di seluruh dunia.
Go Away, Unicorn!
Go Away, Unicorn! ialah sebuah siri animasi televisyen Amerika Syarikat/Kanada yang diterbitkan untuk YTV oleh Sonar Entertainment bersama-sama dengan Nelvana. Evan Thaler Hickey dan Alex Ganetakos menyediakan khidmat suntingan untuk siri ini, dengan Jason Groh yang mengarah. Siri ini pertama kali ditayangkan di luar negara pada tahun 2019 di Disney Channel (kecuali live-action shows pada semua Disney Channel Asia feeds) di beberapa buah negara dan pada Mac 2019 dalam aplikasi Disney Now.
Übertragung
im Cartoon Network (Amerika Syarikat) im September 6, 2003
Stesen Komuter Bank Negara
Bank Negara merupakan sebuah stesen Komuter di Kuala Lumpur, Malaysia, dinamakan atas ibu pejabat Bank Negara Malaysia yang bersebelahan. Stesen ini dikongsi oleh kedua-dua Laluan Rawang-Seremban dan Laluan Sentul-Pelabuhan Klang. Stesen ini terletak di Jalan Dato' Onn.
Sejarah
Sebelum kerja elektrifikasi bermula, terdapat sebuah perhentian keretapi yang terletak 30 meter dari lokasi kini. Perhentian ini cumalah sebuah teduhan ringkas tanpa apa-apa kemudahan - sangat mirip sebuah perhentian bas. Keretapi berenjin disel selalu datang ke sini mengambil penumpang ke Subang Jaya dengan perjalanan sepanjang 23km dan tambang sebanyak RM1.00 setiap perjalanan. Tiket dijual di dalam keretapi. Kini perhentian ini telah dirobohkan.
Stesen ini dibina semasa pengembaran landasan dan elektrifikasi landasan di Kuala Lumpur, Selangor, dan Negeri Sembilan antara 1990 hingga 1994, sebagai persediaan bagi perkhidmatan KTM Komuter.
Sistem LRT
Biarpun tidak berintegrasi baik, stesen Komuter Bank Negara direka dalam peta transit rasmi sebagai sebuah stesen pertukaran dengan Stesen LRT Bandaraya dalam Laluan Ampang. Pertukaran antara kedua-dua stesen ini memerlukan lintasan jambatan jalan kaki sepanjang 70 m yang melintasi jalan raya dan Sungai Gombak. Jarak berjalan kaki antara kedua-dua stesen ini dianggarkan sepanjang 140 m. Stesen Lalauan Ampang terletak tidak jauh dari perhentian bas di sepanjang Jalan Raja Laut, Jalan Dang dan Jalan Tuanku Abdul Rahman.
Sistem bas rapidKL
Stesen Komuter Bank Negara dapat dicapai dengan bas rapidKL yang berikut:-
Bahasa Karachai-Balkar
Bahasa Karachay-Balkar (Къарачай-Малкъар тил, Qaraçay-Malqar til), atau Turkik Gunung (Таулу тил, Tawlu til), ialah sebuah bahasa Turkik yang ditutur oleh etnik Karachay dan Balkar di Kabardino-Balkaria dan Karachay-Cherkessia, Rusia Eropah serta kumpulan imigran di Provinsi Afyonkarahisar, Turki. Bahasa ini memiliki dua dialek: Karachay-Baksan-Chegem, dua dua sebutan fonem, dan, dan Malkar yang menggunakan fonem  dan. Bahasa Karachay-Balkar kini ditulis berdasarkan dialek Karachay-Baksan-Chegem. Bahasa ini berkait rapat dengan bahasa Kumyk.
Senarai program tajaan syarikat rokok
Berikut ialah senarai program-program tajaan syarikat rokok di Malaysia.
Gălești, Mureș
Gălești merupakan sebuah komun yang terletak di wilayah Mureș, Romania.
Arabayona de Mógica
Arabayona de Mógica merupakan sebuah kawasan perbandaran di Sepanyol di Salamanca, di komuniti autonomi Castile dan León.
Gănești
Gănești merupakan sebuah komun yang terletak di wilayah Mureș, Romania.
Trélévern
Trélévern ialah komun di jabatan Côtes-d'Armor di Bretagne barat-laut Perancis.
Penangkap (besbol)
Penangkap (catcher) ialah posisi dalam sukan besbol dan sofbol. Apabila pemukul (batter) mengambil giliran untuk memukul, penangkap akan menyangkung di belakang plat rumah (home plat) dan di hadapan pengadil serta menangkap bola daripada pelempar (pitcher). Tambahan lagi, penangkap juga perlu menguasai kemahiran-kemahiran lain untuk menjaga posisi dengan mahir.
Posisi penangkap membolehkannya dapat melihat keseluruhan padang sekali gus menjadikannya posisi terbaik untuk mengisyarat dan memimpin pemain-pemain lain dalam permainan bertahan. Penangkap biasanya memberi isyarat kepada pelempar dengan menggunakan isyarat tangan. Isyarat dibuat berdasarkan kekuatan dan mekanik pelempar serta didorong oleh kecenderungan dan kelemahan pemukul. Penangkap berperanan penting dalam permainan terutamanya ketika bukan "in play". Permainan faul, bola lantun di tanah dan perlanggaran dengan pelari ketika permainan kesemuanya melibatkan penangkap. Oleh sebab itu, mereka dipakaikan peralatan keselamatan seperti pelindung muka, dada dan tekak, pelapik tulang kering dan sarung tangan pad yang berat.
Dewan Kemahsyuran
Sehingga tahun 2019, terdapat 19 orang pemain yang beraksi sebagai pelempar telah disenaraikan ke dalam Dewan Kemahsyuran iaitu:
Lapangan Terbang Hartenholm
Lapangan Terbang Hartenholm adalah sebuah lapangan terbang yang terletak di bandar Hartenholm, Jerman.
Lapangan Terbang Hartenholm terletak pada kedudukan latitude N53* 54.9000', longtitude E10* 02.4333' pada ketinggian 32.92 meter dari aras laut.
Sungai Siring, Samarinda Utara, Samarinda
Sungai Siring merupakan sebuah kelurahan di kecamatan Samarinda Utara, Samarinda, Kalimantan Timur, Indonesia.
Enjin motosikal
Enjin motosikal ialah enjin yang memacu motosikal.
Enjin motosikal boleh berbentuk dua lejang atau empat lejang, salingan atau Wankel, satu silinder atau berbilang silinder (bagi salingan), ataupun ekarotor atau dwirotor (bagi Wankel). Enjin motosikal biasanya memacu roda belakang, tetapi sesetengah motosikal kecil seperti Velosolex dilengkapi dengan pacuan geseran pada roda hadapan. Kebanyakan enjin mempunyai kotak gear antara dua hingga enam nisbah, sementara motosikal kembara Honda Gold Wing mempunyai gear undur. Kuasa dihantar ke roda yang dipacu melalui sawat, rantai atau syaf. Di Eropah, sehinggalah Honda CB750 1970, keupayaan enjin biasanya adalah 50 cc hingga 750 cc; tetapi semenjak itu, jentera-jentera yang berkeupayaan hingga 2300 cc seperti Triumph Rocket 3 sudah tidak jarang ditemui.
Poisy
Poisy ialah komun di jabatan Haute-Savoie di wilayah Rhône-Alpes di Perancis.
Little Honda
"Little Honda" ialah lagu yang digubah oleh Brian Wilson dan Mike Love untuk kugiran rock Amerika Syarikat, The Beach Boys. Ia diterbitkan dalam album All Summer Long (1964), dan juga ditampilkan dalam EP Four by The Beach Boys. Ia dirakam semula oleh The Hondells (dan mencapai tangga #9 di carta single pop AS), disusuli oleh Jan & Dean, dan Yo La Tengo. Lagu ini memberikan penghormatan kepada motosikal Honda dan kesenangan operasinya, terutama sekali Honda Super Cub.
Mempaya
Mempaya merupakan sebuah desa yang terletak dalam (daerah) kecamatan Manggar, Kabupaten Belitung Timur, Provinsi Bangka Belitung, Indonesia.
Gheorghe Doja, Mureș
Gheorghe Doja merupakan sebuah komun yang terletak di wilayah Mureș, Romania.
Tréguier
Tréguier ialah komun di jabatan Côtes-d'Armor di Bretagne barat-laut Perancis.
Galaksi Pusaran
Galaksi Pusaran (juga dikenali sebagai Messier 51a, M51a atau NGC 5194) merupakan sejenis galaksi berpilin di buruj Anjing Pemburu (Canes Venatici). Baru-baru ini, jaraknya dianggarkan 23 ± 4 juta tahun cahaya dari galaksi Bima Sakti. Ia adalah salah satu galaksi yang terkenal di langit. Galaksi ini dan jirannya, NGC 5195 boleh diperhatikan dengan mudah oleh ahli falak amatur dan dua galaksi ini mungkin boleh dilihat dengan menggunakan binokular. Galaksi Pusaran juga menjadi sasaran yang popular kepada ahli astronomi profesional untuk mengkajinya bagi memahami secara lebih mendalam tentang struktur galaksi (terutamanya pada struktur pilinnya) dan interaksi galaksi.
Zombor, Daerah Veľký Krtíš
Zombor merupakan sebuah kampung dan kawasan perbandaran yang terletak di daerah Veľký Krtíš, wilayah Banská Bystrica, Slovakia.
Lapangan Terbang Schweinfurt
Lapangan Terbang Schweinfurt adalah sebuah lapangan terbang yang terletak di bandar Hassfurt, Jerman.
Lapangan Terbang Schweinfurt terletak pada kedudukan latitude N50* 01.0833', longtitude E10* 31.7667' pada ketinggian 218.85 meter dari aras laut.
DJ Hero 2
DJ Hero 2 adalah sebuah permainan video irama dan pengganti kepada judul DJ Hero. DJ Hero 2 menggunakan alat turnable khusus untuk mensimulasikan turntablisme, iaitu mencipta karya muzik baru dari satu atau rekod lagu sebelumnya dengan menggunakan rekod pemain dan kesan bunyi. Permainan ini, seperti judul sebelumnya, dikembangkan oleh FreeStyleGames dan diterbitkan oleh Activision, dan dikeluarkan di seluruh dunia pada bulan Oktober 2010.
Laluan Persekutuan Malaysia 66
KAWASAN RAWAT DAN REHAT(R&R)
Terdapat dua kawasan Rawat dan Rehat(R&R):
DESTINASI MENARIK
Terdapat pusat peranginan di laluan ini iaitu:
Antara kawasan kampung dan pekan yang terletak di laluan ini:
HAD LAJU YANG DISYORKAN MENGIKUT PAPAN TANDA JALAN)'''
Jalan Negeri Kedah K261
Jalan Negeri Kedah K261 (diringkaskan K261) ialah jalan negeri yang terletak di bahagian barat Daerah Kubang Pasu, Kedah, Malaysia. Ia diselenggarakan oleh Jabatan Kerja Raya (JKR) Daerah Kubang Pasu dan memiliki panjang keseluruhan iaitu, 2.030 km. Penghujung utara terletak berhampiran Kampung Buluh Nipis, manakala sebaliknya iaitu penghujung selatan, tereletak di Kampung Alor Tok Chik, dengan melalui kawasan perkampungan tersebut. Nama yang telah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K621 ialah Jalan Alor Tok Chik–Buluh Nipis.
Latar belakang
Jalan Negeri Kedah K261, juga dikenali dengan nama setempat ialah Jalan Buluh Nipis, bermula di simpang tiga antara K262 (Jalan Kampung Telok Tenggiri), di Kampung Alor Tok Chik. Kilometer sifar bermula di sini. Persimpangan untuk memasuki K261 terletak selepas selekoh K262 (dari arah barat). Ia akan menuju ke utara melalui kawasan penanaman getah di kawasan kampung tersebut. Secara ringkasnya, tiada persilangan jalan raya utama di sepanjang laluan ini. K261 diteruskan hingga di penghujung utaranya dan berakhir di simpang tiga antara K259 (Jalan Kampung Wang–Kampung SC) berhampiran dengan Kampung Buluh Nipis.
Secara keseluruhan, K261 ialah sebuah laluan yang terletak di Mukim Putat, salah satu mukim di bawah selian Daerah Kubang Pasu. K261 dikelaskan sebagai jalan raya tunggal dengan dua lorong dari permulaan hingga pengakhiran hayat laluan.
Persimpangan utama
Kesemua bahagian laluan negeri ini terletak di Daerah Kubang Pasu, Kedah, Malaysia.
Just Roll with It
Just Roll with It ialah sebuah siri komedi keluarga televisyen Amerika Syarikat yang dicipta oleh Adam Small dan Trevor Moore yang ditayangkan pertama kali di Disney Channel pada 14 June 2019. Siri ini membintangkan Ramon Reed, Kaylin Hayman, Suzi Barrett, dan Tobie Windham.
Since the channel to air Go Away, Unicorn! on weekend late nights, pre-empting Just Roll with It and Raven's Home at multiple times, it will possibly axed again in October 2019 as Disney Channel Asia's focus on animated and acquired shows.
Ghadir Khum
Ghadir Khum (Parsi/Arab: غدیر خم) adalah suatu lokasi yang terletak di tengah-tengah antara Kota Makkah dan Kota Madinah, Saudi Arabia. Jarak antara keduanya adalah lebih kurang 200 mil.
Dalam kejadian sejarah menurut tradisi syiah, tempat ini menjadi terkenal sebagai tempat penobatan Ali bin Abu Thalib sebagai Wali dan Khalifah Ar-Rasyidin yang dilakukan oleh Nabi Muhammad SAW, yang terjadi setelah Haji Wada' lebih kurang pada tanggal 18 Zulhijjah, tahun 10 Hijrah (kurang lebih 15 Mac 632 Masihi).
Haji Wada'
Artikel utama untuk bahagian ini adalah: Haji Wada
Nabi Muhammad memberitahukan kepada para sahabat dan utusan yang menemuinya, bahwa haji yang akan beliau laksanakan pada tahun itu tampaknya haji terakhir. Kerana itu kaum muslimin berlumba-lumba untuk menghadiri haji pada tahun tersebut, iaitu tahun 10 Hijrah. Ada yang menyatakan terkumpul sekitar 90,000 orang, ada juga 140,000, ada pula 120,000, bahkan ada yang menyatakan lebih dari itu.
Tempat Penobatan
Menurut riwayat dari Zaid bin Arqam, ia berkata:
"Ketika Rasulullah saw kembali dari haji wada' beliau menuju sungai atau wadi yang bernama Ghadir Khum." Sa'ad ibn Abi Waqqas meriwayatkan:
"Kami bersama Rasulullah saw, ketika kami sampai pada sungai yang bernama "Khum" orang-orang berhenti dan menunggu orang-orang yang di belakang mereka, lalu orang-orang yang berada di belakang bergegas ke depan. Setelah orang-orang itu berkumpul di hadapan beliau, beliau bersabda...." Dapat dipastikan bahawa tempat penobatan Ali di hadapan orang banyak adalah sungai yang bernama Khum.
Ayat Perintah Menyampaikan Penobatan Ali sebagai Wali
Menurut riwayat dari Al-Ya'qubi dalam kitab Tarikh-nya Jilid II Menyebutkan suatu peristiwa sebagai berikut.
Dalam perjalan pulang ke Madinah seusai menunaikan ibadah haji (Hijjatul-Wada'),malam hari Rasulullah saw bersama rombongan tiba di suatu tempat dekat Jifrah yang dikenali denagan nama "GHADIR KHUM." Hari itu adalah hari ke-18 bulan Zulhijjah. Beliau keluar dari kemahnya kemudia berkhutbah didepan jamaah sambil memegang tangan Imam Ali Bin Abi Talib r.a.Dalam khutbahnya itu antara lain beliau berkata : "Barang siapa menanggap aku ini pemimpinnya, maka Ali adalah pemimpinnya.Ya Allah, pimpinlah orang yang mengakui kepemimpinannya dan musuhilah orang yang memusuhinya"
Jibril turun ke bumi membawa syariat dan kali ini membawa ayat tentang perintah tabligh (menyampaikan penobatan wali) yang berbunyi:
Hai Rasul, sampaikanlah apa yang diturunkan kepadamu dari Tuhanmu. Dan jika tidak kamu kerjakan (apa yang diperintahkan itu, berarti) kamu tidak menyampaikan amanat-Nya. Allah memelihara kamu dari (gangguan) manusia. Sesungguhnya Allah tidak memberi petunjuk kepada orang-orang yang kafir. (Al-Ma'idah [5]:67) Ayat ini turun pada tanggal 18 Djulhijjah di wadi yang bernama "Khum". Hari itu merupakan hari dimana Rasulullah saw mengukuhkan Ali sebagai sumber ilmu bagi orang banyak, juga sebagai wali dan khalifah pengganti Rasul. Peristiwa itu terjadi pada hari Khamis.[1]
Riwayat dari Saad bin Abi Waqash
Wahai sekalian manusia, aku adalah wali bagi kalian semua. Mereka menjawab;
Benar apa yang engkau katakan wahai Rasulullah saw. Kemudian beliau mengangkat lengan Ali dan bersabda;
Paulo Coelho
Paulo Coelho de Souza (disebut paling dekat [pau.lu ku.wél.yu ji su.za], lahir 24 Ogos 1947) adalah seorang penulis lirik dan novel dari Brazil yang menerima banyak anugerah antarabangsa. Beliau lebih dikenali melalui novel O Alquimista ("Sang Ahli Alkimia"), karyanya yang paling banyak diterjemahkan.
Beliau sebelum ini hidup bersama isterinya - Christina Oiticica, yang dikahwininya pada 1980 - setengah tahun di Rio de Janeiro dan setengah tahun lagi di sebuah kediaman di Pergunungan Pyrene Perancis. Mereka kini menetap di Geneva, Switzerland. Coelho juga pengasas Paulo Coelho Institute, sebuah institusi yang menolong anak-anak yang tidak begitu beruntung dari royalti atas tulisan-tulisannya.
Awal hidup dan pendidikan
Coelho dilahirkan di Rio de Janeiro, Brazil dalam sebuah keluarga kelas menengah di lingkungan perkotaan; ayahnya Pedro seorang jurubina manakala ibunya Lygia seorang suri rumah tangga. Beliau keturunan seorang penulis Romantisis Braziil terkenal iaitu José de Alencar; nenek José pula, Bárbara de Alencar merupakan tokoh utama dalam Revolusi Pernambuco.
Pada usia tujuh tahun, Coelho dimasukkan ke sekolah Jesuit San Ignacio di Rio de Janeiro oleh kedua orang tuanya. Pada saat itu, beliau sebenarnya tidak betah dengan kehidupan sekolah Jesuit yang mewajibkan semua siswanya untuk menjalani ibadah secara ketat. Meskipun beliau kecil tidak terlalu betah belajar di sekolah Jesuit, namun ternyata di sekolah ini pula untuk pertama kalinya bakat menulisnya mulai terlihat. Dia memenangkan sebuah pertandingan menulis puisi di sekolahnya, dan bahkan adiknya, Sonia, berhasil memenangkan lomba esai hanya dengan bermodalkan karya kakaknya yang telah dibuang ke keranjang sampah.
Meskipun Coelho sangat berbakat menjadi penulis, ternyata orang tuanya tak pernah berharap agar anaknya kelak menjadi sasterawan. Mereka lebih suka jika kelak anaknya menjadi jurubina atau ahli perundangan. Kedua orang tuanya berusaha sekuat tenaga agar anaknya tak semakin dekat dengan dunia tulis menulis. Namun tampaknya Coelho bukanlah jenis anak yang penurut.
Zaman memberontak
Tak lama setelah keluar dari rumah sakit jiwa, Coelho kemudian bergabung dengan sebuah kelompok teater dan bekerja sebagai seorang wartawan. Pekerjaan ini pada ketika itu sanggat dianggap umum masyarakat Brazil sebagai tidak bermoral, maka hal lalu dipandang buruk di mata orang tuanya pada masa itu. Ketakutan mereka terhadap keadaan yang dilihat "menimpa" anaknya mendorong mereka dengan rasa kasihan dan terpaksa memasukkan anaknya ke rumah sakit jiwa lagi untuk kali ketiganya. Setelah keluar dari rumah sakit, Coelho menjadi semakin asing dengan lingkungan sekitarnya dan asyik dengan dunianya sendiri. Dalam keputusasaan, orang tuanya memanggil seorang doktor untuk memeriksa keadaan anaknya; doktor ini menyatakan Coelho sebenarnya tidaklah gila dan tidak seharusnya dimasukkan ke dalam rumah sakit jiwa.
Setelah “sembuh” dari gangguan kejiwaannya, Coelho kembali melanjutkan studinya di sekolah hukum, dan tampaknya dia akan mengikuti rencana orang tuanya. Namun, tak lama kemudian Coelho malah drop out dan kembali menekuni dunia teater. Saat itu sekitar tahun enam puluhan, gerakan hippie sedang merebak di seluruh dunia, termasuk di Brazil meskipun pada saat itu dikuasai oleh suatu rejim tentera yang represif. Coelho termasuk salah satu anak muda Brazil yang tertarik dengan gerakan ini dan benar-benar menjalani kehidupan sebegitu termasuk memanjangkan rambut, tidak pernah membawa kartu identitas bila berpergian, dan menggunakan ubat-ubatan terlarang.